**PRÍLOHA A – Protokol na rozhovory**

**KONKRÉTNA ČASŤ – OTÁZKY K VYBRANEJ POLITIKE**

**Plánovanie participatívneho procesu**

1. Ako došlo k tomu, že sa politika x realizovala so zapojením verejnosti? (*kto o tom rozhodol*)

2. Akú ste mali úlohu pri príprave a realizácii participatívneho procesu k politike x?

3. Kto ďalší sa podieľal na príprave a realizácii participatívneho procesu?

*3.1 (Ak sa podieľalo viac ľudí)* Ako ste si rozdelili úlohy a zodpovednosti?

4. Spolupracovali ste aj s externým odborníkom, ktorý pomohol pri organizácii alebo realizácii participatívneho procesu?

4.1 (Ak áno) Čo bolo úlohou externého odborníka?

5. Aké boli dôvody toho, že ste sa pri tvorbe tejto politiky rozhodli zapojiť verejnosť? (*ciele participatívneho procesu*)

6. Bolo potrebné vyčleniť nejaké finančné zdroje?

*6.1 (Ak áno)* Aké a odkiaľ?

7. Na základe akého kľúča ste vyberali účastníkov procesu?

8. Ako ste vyberali aktivity, prostredníctvom ktorých ste zapojili aktérov?

9. Čo by ste poradili niekomu, kto sa chystá zapojiť verejnosť do tvorby politík? Na čo by pri plánovaní procesu nemal zabudnúť? *(čo ďalšie mali, resp. nemali pripravené – napr. scenár procesu, časový harmonogram,* *informačné / analytické podklady ...)*

 **Realizácia participatívneho procesu**

10. Popíšte, prosím, ako v čase za sebou nasledovali jednotlivé aktivity zapojenia verejnosti a kto sa na nich zúčastnil.

11. Kde všade ste zverejnili informácie o participatívnom procese?

12. Aké informácie boli zverejnené?

13. Aká dokumentácia existuje k procesu? *(napr. zápisnice, prezenčky, projektový spis...)*

14. Ako ste využili výstupy z participatívneho procesu?

15. Dostali aktéri nejakú formu spätnej väzby o tom, prečo ich podnety a požiadavky boli/ neboli zapracované?

**Hodnotenie participatívneho procesu**

16. Do akej miery zapojenie verejnosti naplnilo vaše očakávania?

17. Čo bol najväčší prínos zapojenia rôznych aktérov v tomto procese?

18. Je niečo, čo by ste pri spätnom pohľade urobili inak?

19. Ak by ste mali k dispozícii koordinátorov participácie, ako by vám v tomto konkrétnom procese vedeli pomôcť?

**VŠEOBECNÁ ČASŤ – PARTICIPATÍVNA PRAX NA DANOM ODBORE**

20. Teraz ste popísali veľmi zaujímavú skúsenosť. Ak pri tvorbe regionálnych politík na vašom

odbore / oddelení zapájate verejnosť, obvykle to vyzerá tak ako ste popísali alebo úplne inak?

21. Kde vidíte priestor na zlepšenie?

22. Ako by vám v tejto súvislosti vedeli pomôcť koordinátori participácie?

23. Je ešte niečo, čo by ste k tejto téme chceli dodať alebo o čom by ste chceli hovoriť?